เรื่องร้องเรียน (สะพาน,ป้าย,ร้องเรียน,แสงสว่าง) วันที่ 2023-04-12 15:04:08 — แขวงช่องนนทรี เขตยานนาวา กรุงเทพมหานคร
ตอนประมาณ2ทุ่ม เรายืนรอแท็กซี่อยู่ที่ป้ายรถเมล์ก่อนทางขึ้นสะพานภูมิ ซึ่งป้ายรถเมล์ค่อนข้างมืดเพราะไฟที่ป้ายเสียและมีเราอยู่แค่คนเดียว สักพักก็มีรถเทศกิจมาจอดข้างหน้าแล้วก็มีเทศกิจลงมา 4 คน โดยเทศกิจ 2 คนเดินหันซ้ายขวาเหมือนกำลังตรวจสอบความเรียบร้อยของป้ายรถเมล์, 1 คนถือมือถือถ่ายเทศกิจอีก 3 คน ส่วนอีก 1 คนเดินมาถามเราว่ารอแท็กซี่อยู่หรอ ซึ่งเราก็ตอบไปว่าใช่ค่ะ แล้วเทศกิจคนนั้นก็เลยเดินไปเรียกแท็กซี่ให้
ระหว่างรอแท็กซี่ก็มีเทศกิจ 1 คนมายืนใกล้ๆแล้วคนที่ถือกล้องก็ถ่ายรูปเรากับเทศกิจคนนั้นโดยที่ไม่ได้ถามความยินยอมจากเราเลย แล้วจากนั้นก็เรียกเทศกิจคนอื่นๆให้มายืนใกล้ๆเพื่อถ่ายรูปกับเรา พอถ่ายเสร็จเทศกิจคนที่ไปเรียกรถแท็กซี่ให้ก็บอกว่ารถเมล์มาแล้วก็พากันเดินกลับไปเพื่อจะขึ้นรถ ซึ่งเราก็เข้าใจว่ารถเมล์ที่เราสามารถขึ้นได้มาจริง (ป้ายนั้นมีรถเมล์ผ่านแค่สายเดียวคือ 195) ก็เลยบอกขอบคุณเทศกิจไป แต่พอรถขับมาตรงป้ายปรากฎว่าเป็นรถเมล์ที่ไม่เปิดให้บริการและไม่ใช่รถเมล์สาย 195 ด้วย เราเลยกลับมายืนที่เดิม ส่วนเทศกิจ 4 คนที่เห็นว่าเป็นรถเมล์ที่ไม่ได้ให้บริการ ก็พากันยิ้มๆแล้วก็ขึ้นรถจากไป ทิ้งเราไว้ที่ป้ายรถเมล์คนเดียว และสุดท้ายเราก็ต้องเรียกรถแท็กซี่เอง

ที่มาร้องเรียนคือไม่พอใจกับการสร้างภาพช่วยเหลือประชาชนแบบที่ไม่จริงใจเลยของเทศกิจ4คนนั้นและมาถ่ายรูปโดยไม่ได้ขออนุญาต ถ้าไม่ได้อยากจะช่วยก็อย่าหาผลประโยชน์จากประชาชนเลยค่ะ มันเสียทั้งเวลาเสียทั้งความรู้สึก เราสามารถฟ้อง PDPA ได้นะคะ ยังไงรบกวนแจ้งทางหน่วยงานที่เกี่ยวข้อง ช่วยตรวจสอบเกี่ยวกับการปฏิบัติงานของเจ้าหน้าที่ด้วยว่าได้ทำงานจริงเหมือนรูปที่ถ่ายไปหรือเปล่า และเรื่องการถ่ายรูปประชาชนควรจะต้องได้รับความยินยอมก่อนหรือไม่ ขอบคุณค่ะ